Bonaventuras iela
Bonaventuras iela ir iela Rīgā, Vidzemes priekšpilsētā, Berģos. Iela sākas krustojumā ar Brīvības ielu un beidzas ar stāvlaukumu līdzās Latvijas Etnogrāfiskā brīvdabas muzeja teritorijai netālu no Juglas ezera krasta. Bonaventuras ielas garums ir 210 m, tā ir klāta ar asfalta segumu un tajā ir dažāda veida dzīvojamās ēkas. Bonaventuras iela ir izveidota 2010. gadā, pēc Latvijas Etnogrāfiskā brīvdabas muzeja direktores Ilzes Millersones ierosinājuma piešķirot nosaukumu brauktuvei, kam iepriekš nosaukuma nebija un ieviešot attiecīgu adresāciju. Iela ir nosaukta Bonaventuras muižas vārdā, kas šeit atradusies no 17. līdz 20. gadsimtam. Muižas kungu mājā mūsdienās atrodas Etnogrāfiskā brīvdabas muzeja administrācija (Bonaventuras iela 10), saglabājušās arī citas muižas kompleksa ēkas (klēts, palīgēka). Bonaventuras iela ir savienota ar Brīvības ielu.